# August Gil Matamala

August Gil i Matamala (Barcelona, 19 de setembre de 1934) és un advocat català especialitzat en drets humans.

## Família

August Gil és fill d'Augusto Gil Cánovas (Múrcia, ca. 1910 - l'Hospitalet de Llobregat, 2 d'abril de 1969), mestre de professió, i de Mercè Matamala Verdú (1915-2019). Casat amb Isabel Giner i de San Julián, és pare d'Ariadna Gil i cunyat de Salvador Giner.
Va ser sogre de David Trueba.

## Biografia

Gil Matamala té una llarga i prestigiosa trajectòria en l'àmbit de la defensa i extensió dels Drets Humans. Entre el 1960 i el 1975 va defensar en judici a militants de Comissions Obreres davant el Tribunal d'Ordre Públic i a independentistes catalans de Terra Lliure en l'Operació Garzón. Presideix l'associació Advocats Europeus Demòcrates (AED), constituïda a Estrasburg l'any 1990 i dedicada a la defensa dels drets ciutadans, la preservació de la independència dels advocats i la lluita per la instauració d'un dret europeu democràtic i progressista. S'ha mostrat partidari d'una sortida negociada al contenciós basc i en la lluita contra ETA, raó per la qual ha estat sovint atacat per òrgans de comunicació com ara Libertad Digital, dirigida per Federico Jiménez Losantos. El 2007 va rebre la Creu de Sant Jordi.
El 13 d'octubre de 2012 fou escollit el vuitanta-cinquè de la llista de la CUP-Alternativa d'Esquerres per Barcelona a les eleccions al Parlament de Catalunya de 2012, amb l'objectiu de tancar la llista de la circumscripció, juntament amb el futbolista Oleguer Presas i l'escriptor Julià de Jòdar, vuitanta-tresè i vuitanta-quatrè respectivament. L'any 2013 va rebre el Premi Memorial Lluís Companys de la Fundació Josep Irla.
A les eleccions municipals de 2015 fou escollit en quaranta-unè lloc de la CUP-Capgirem Barcelona, amb l'objectiu de tancar la llista de Barcelona, juntament amb els diputats al Parlament per la CUP David Fernàndez i Isabel Vallet, trenta-novè i quarantena respectivament.
A la tardor del 2017 David Fernàndez i Anna Gabriel van publicar la biografia August Gil Matamala: Al principi de tot hi ha la guerra amb l'editorial Sembra Llibres.

## Referències

* ↑ «August Gil Matamala». Gran Enciclopèdia Catalana. Barcelona: Grup Enciclopèdia Catalana.
* ↑ «Hemeroteca de la Vanguardia dia 3 d'abril de 1969 pàg.22». La Vanguardida, 02-04-1969. [Consulta: març 2018].
* ↑ RTVE.es «El triángulo amoroso de David Trueba, Ariadna Gil y Viggo Mortensen» (en castellà). RTVE.es, 20-01-2024.
* 1 2 Es redueixen a un terç les Creus de Sant Jordi del 2007 Arxivat 2017-10-24 a Wayback Machine. a Directe.cat, 13 de juny de 2007
* ↑ Sis veus contra Garzón: August Gil Matamala, 13 de juliol de 2011
* ↑ «El Periódico califica de "desmesura y barullo" prohibir a Otegi» (en castellà). PeriodistaDigital.com, 24-06-2006. [Consulta: 31 octubre 2012].
* ↑ «Edicte de 29 d'octubre de 2012, pel qual es fan públiques les candidatures proclamades per la Junta Electoral Provincial de Barcelona per a les eleccions al Parlament de Catalunya». Gencat.cat, 29-10-2012. [Consulta: 31 octubre 2012].
* ↑ «Oleguer Presas, Julià de Jòdar i Gil Matamala tancaran la llista de la CUP a Barcelona». Vilaweb, 23-10-2012. [Consulta: 31 octubre 2012].
* ↑ «Candidatura d'Unitat Popular Capgirem Barcelona-Poble Actiu (CUP Capgirem Bcn PA)» (pdf) pàg. 14. Butlletí Oficial de la Província de Barcelona, 22-04-2015. [Consulta: 5 maig 2015].
* ↑ Llibres, Sembra. «Us avancem la coberta d'una nova llavor imprescindible. Per entendre d'on venim, per abordar els reptes d'avui. #alprincipidetothihalaguerrapic.twitter.com/npsZV77Gzj», 11:43 PM - 12 Sep 2017. [Consulta: 14 setembre 2017].
* ↑ CCMA. «"Al principi tot hi ha la guerra", amb August Gil Matamala i David Fernàndez». Catalunya Ràdio, 09-02-2018. [Consulta: 10 desembre 2018].
* ↑ «No hi havia una consciència prou clara de què significa desafiar l'estat espanyol». Vilaweb, 21-11-2017. [Consulta: 10 desembre 2018].

## Enllaços externs

* Entrevista a August Gil Matamala a El Crític